open-index/open-wikipedia-markdown huggingface dataset:
HBK

**HBK** kan vise til:

*Shawn Michaels – også kjent som «Heartbreak Kid» (HBK), en amerikansk fribryter (født 1965)
*Hønefoss Ballklubb – fotballklubb på Hønefoss
*Halmstads BK – svensk fotballklubb
*HB Køge - dansk fotballklubb
På topp-planet

***På topp-planet*** er en klassisk episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes har fått omsorg for sine omgivelser og interesse for verdenspolitikken. Etter en krangel med modern bestemmer Marve seg for å gjøre noe med verdenspolitikken og den kalde krigen. Han tar en telefon til Sovjetunionen. 

## Rollebesetning i denne episode
*Rolv Wesenlund (Marve)
*Aud Schønemann (modern)
*Johan Fillinger (soknepresten)
*Herbjørn Sørebø (reporter fra NRK dagsrevyen)
*Asbjørn Toms (sjefen til Marve)
*Minken Fosheim (journalist fra Aftenposten)
*Kirsti Sparboe (sentralbordame)
*Nikolai Plekhanov (utsending fra den sovjetiske ambassade)
*Leif Almgren (utsending fra den sovjetiske ambassade)

## Eksterne lenker
*
Gérard Genette

**Gérard Genette** (født 7. juni 1930 i Paris, død 11. mai 2018) var en fransk litteraturteoretiker. Blant hans mest kjente arbeid er *Discours du récit* (*Fortellingens diskurs*), som er en del av boka *Figures III* fra 1972, men som ofte betraktes som et eget verk. Blant annet er det oversatt til engelsk under tittelen *Narrative Discourse: An Essay in Method* (1980). Verket regnes som grunnlaget for narratologien som selvstendig vitenskapsgren.

Et annet verk med stor rekkevidde og betydning er *Introduction à l'architexte* fra 1979. Her diskuterer han teksters gruppering og klassifikasjon i ulike sjangre.

## Verker
* *Figures I*, 1965. 
* *Figures II*, 1969. 
* *Figures III*, 1972. 
* *Mimologiques*, 1976.
* *Introduction à l'architexte*, 1979.
* *Palimpsestes, La littérature au second degré*, 1982.
* *Fiction et diction*, 1991.
* *L'oeuvre de l'art*, 2 bind, 1994-1997.
* *Métalepse. De la figure à la fiction*, 2004.
* *Bardadrac*, 2006.

## Referanser
Hjem, kjære hjem (Fleksnes-episode)

***Hjem, kjære hjem*** er en klassisk episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Modern har flyttet hjem til Marve. Hun ønsker at sønnen skal få det bra og har bestemt at de skal flytte til en finere leilighet. Men Marve har problemer med å skille seg fra sitt gamle hjem som er fullt av både gode og dårlige minner. 

## Rollebesetning i denne episode
*Rolv Wesenlund (Marve)
*Aud Schønemann (modern)
*Kjersti Holmen (bruden)
*Vidar Sandem (brudgommen)
*Arne Bang-Hansen (brudgommens far)
*Gøril Havrevold (brudgommens mor)

## Eksterne lenker
*
Theo Jörgensmann

**Theo Jörgensmann** (1948–2025) var en tysk jazzmusiker (klarinett). Han er ansett for å være en av de ledende utøvere av instrumentet innenfor frijazz.

## Arbeid
Jörgensmann samarbeidet med blant andre John Carter, Perry Robinson, Didier Lockwood, Bobo Stenson, Kenny Wheeler, Barre Phillips og Lee Konitz. Han er antagelig den eneste jazzmusikeren som spiller basset-klarinett. Foruten sin lett gjenkjennelige personlige klang, er han ogsâ kjent for â ha brukt inspirasjon fra mange forskjellige musikalske stilarter i sin musikk (Hardbop, Folk Music, New Music). Han gav ut mer enn 20 album som band-leder. Fra 2003 turnerte og jobbet han i studio med Trio Oles Jörgensmann Oles. Fra 2008 samarbeidet han med Trio Hot.

## Diskografi
* Contact 4tett *Loud Enough To Rock The Kraut*, (2015)
* Oles Jörgensmann Oles – *Directions* (2005)
* Theo Jörgensmann – *Fellowship* med Petras Vysniauskas, Charlie Mariano, Karl Berger, Kent Carter og Klaus Kugel (2005)
* Theo Jörgensmann – *Hybrid Identity* med Christopher Dell, Christian Ramond og Klaus Kugel (2002)
* Oles Jörgensmann Oles *miniatures* med Marcin Oles og Bartlomiej Oles (2003)
* Theo Jörgensmann og Eckard Koltermann – *Pagine Gialle* (2001)
* Theo Jörgensmann Quartet* Snijbloemen* (1999)
* Theo Jörgensmann og Albrecht Maurer – *European Echoes* med Barre Phillips, Bobo Stenson, Kent Carter (1998)
* Karoly Binder og Theo Jörgensmann* Live at Music Academy Budapest* (1993)
* Theo Jörgensmann, Eckard Koltermann og Perry Robinson – *Marterialized Perception* (1992)
* Willem van Manen Contraband *Live at Bim Huis Amsterdam* (1988)
* Theo Jörgensmann *Zeitverdichtung* solo (1987)
* Andrea Centazzo Mitteleuropa Orchestra *Doctor Faustus* med Carlos Zingaro, Carlo Actis Dato, Gianluigi Trovesi, Albert Mangelsdorff, Franz Koglmann (1984)
* Theo Jörgensmann *Laterna Magica* solo (1983)
* Clarinet Summit – *You better fly away* med John Carter, Perry Robinson, Gianluigi Trovesi, Didier Lockwood, Eje Thelin, J.F. Jenny-Clarke og Aldo Romano (1980)

## Priser og anerkjennelser
* *Kunstförderpreis* der Stadt Aachen (1980)
* *Kulturpreis* der Stadt Bottrop (1991)

## Referanser


## Eksterne lenker
* 
*
Rudolf Katz

**Rudolf Katz** (født 23. november 1895 i Falkenburg, Pommern, død 23. juli 1961 i Baden-Baden) var en tysk jurist og politiker (SPD). Han var fra 1947 til 1950 justisminister og fra 1948 til 1949 også utdannelsesminister i Schleswig-Holstein. Han ble medlem av det parlamentariske råd i 1948 og fra 1951 var han dommer ved den tyske Forfatningsdomstolen, og domstolens visepresident.

## Liv

Katz var jødisk og gikk på reformgymnasiet i Kiel. Han studerte jus fra 1913 til 1919, avbrutt av verneplikt under første verdenskrig, og tok etter krigen den juridiske doktorgrad. Fra 1924 til 1933 arbeidet han som advokat og fra 1929 også som notar i Hamburg-Altona. Fra 1929 til 1933 var han medlem av bystyret i Altona, og var 1932-1933 også talsmann for bystyret. Han meldte seg ut av den jødiske menigheten i 1930, fordi han som sosialist ble overbevist ateist. Under det nasjonalsosialistiske styret levet han i eksil, først i Frankrike og så i Kina. Fra 1935 oppholdt han seg i USA, hvor han underviste ved Columbia University og var redaktør for den tyskspråklige sosialdemokratiske avisen *Neuer Volkszeitung*. Han var også sekretær for *German Labor Delegation in USA*, det tyske sosialdemokratiske partiets eksilrepresentasjon, og direktør for *Rand School of Social Science* og sjef for tidsskriftet *The New Leader*. I juli 1946 reiste han tilbake til Tyskland, og begynte å engasjere seg i sosialdemokratisk politikk der.

## Referanser
Dobbeltgjengeren

***Dobbeltgjengeren*** er en episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes stiller gjerne opp når samfunnet ber om en tjeneste. F.eks. når politiet vil ha hjelp ved en konfrontasjon. Et ran er begått og en mistenkt må identifiseres. 

## Rollebesetning i denne episode
*Rolv Wesenlund (Marve)
*Aud Schønemann (modern)
*Lasse Kolstad (politisjefen)
*Svein Byhring (mannelige vitne)
*Egil Lorck (mistenkt)
*Randi Nordby (kvinnelige vitne)
*Marie Louise Tank (vitne i billettluka)
*Ingrid Øvre Wiik (Fru Larsen)
*Sigurd Werring (ransoffer)

## Eksterne lenker
*
Norsk Shetland Sheepdog Klubb

**Norsk Shetland Sheepdog Klubb** (NSSK) er en spesialklubb for hunderasen shetland sheepdog i Norge. Klubben samarbeider med Norsk Kennel Klub (NKK).

## Historie
NSSK ble stiftet 6. mars 1964 etter initiativ fra de tre sheltie-eierne Ingeborg Totland, Anne-Marie Bjørnsrud og Kåre Ruben Berg. Før dette var rasen en del av Norsk Collieklubb. Totland, Bjørsrud og Berg sendte ut invitasjon til over hundre sheltie-eiere, hvorav 49 ga et positivt tilbakesvar.

Stiftelsesmøtet ble gjennomført på *Gildevangen kafé* i Oslo, der det blant annet ble bestemt at medlemskontingenten skulle være 25 kroner til å begynne med. Samtidig ble det bestemt at klubben skulle utgi et eget medlemsblad fire ganger årlig. Spesialklubbens lovverk ble godtkjent av NKK 1. april samme året. Totland fungerte som klubbens første leder.

## Formål
Klubbens formål er å fremme utvikling av rasen shetland sheepdog, arbeide for å bevare rasen ut fra rasebeskrivelse og bruksegenskaper, samt å bidra til å fremme utviklingen av fysisk og psykisk sunne og sosialt veltilpassede individer.

## Eksterne lenker
* Norsk Shetland Sheepdog Klubbs hjemmeside
Med Liv som innsats

***Med Liv som innsats*** er en episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes er en mann med mange interesser. Bl.a. når det gjelder det å se på TV, er han spesialist. Og kunnskapene deler han gjerne på. Etter hvert utvikler en tv-krangel seg til et veddemål.

## Rollebesetning i denne episode
*Rolv Wesenlund (Marve)
*Aud Schønemann (modern)
*Lena Brogren (svensk mor i huset)
*Fylgia Zadig (bestemor)
*Herman Ahlsell (faren i huset)

## Eksterne lenker
*
Norsk Retrieverklubb

**Norsk Retrieverklubb** (NRK) er en norsk organisasjon, stiftet i 1960, for hundeeiere som har hunder av typen retriever. 

Klubben samarbeider med Norsk Kennel Klub (NKK) og har ca. 7000 medlemmer, fordelt på 20 lokale avdelinger over hele landet. Klubben gir ut bladet *Retrievernytt* til medlemmene og arrangerer ulike aktiviteter for sine medlemmer hvert år. 

## Historie
Det er usikkert når de første retrieverene kom til Norge, men i dag tilhører tre av dem landets mest populære hunderaser. De første registrerte hundene kom hit like etter andre verdenskrig. Dette var henholdsvis labrador og golden retriever. Utover på 1950-tallet ble disse to rasene stadig mer populære i Norge, noe som resulterte i at en organisasjon ble dannet av 17 entusiaster den 27. mai 1960. 

## Bladet ''Retrievernytt''
*Retrievernytt* er et medlemsblad som utgis til medlemmene og har vært utgitt siden 1967. Bladet kommer ut fire ganger årlig.

## Referanser


## Eksterne lenker
Norsk Retrieverklubb
Tyrifjord videregående skole

**Tyrifjord videregående skole** (TVS) ligger på Røyse i utkanten av tettstedet Gomnes i Hole kommune i Buskerud. Den eies og drives av Syvendedags Adventistkirken i Norge. Kristen tro er en viktig del av skolens profil.

Skolen ble etablert i 1958 under navnet *Tyrifjord Høyere Skole*, og skiftet til sitt nåværende navn i 1979.  Adventistkirken driver skoler over hele verden, og har et studiested med videregående utdanning i hvert av de skandinaviske landene.

Tyrifjord videregående skole er tuftet på følgende verdier: Kristentro, kunnskap, karakter. Skolen ønsker å formidle positiv vekst på alle disse tre områdene. Slagordet for skolen er «Fordi vennskap varer».

## Fagtilbudet på TVS
TVS tilbyr treårig studiespesialiserende og toårig yrkesfaglig opplæring. På studiespesialisering finnes programområdene realfag, samfunnsfag og økonomi samt språkfag. Innenfor yrkesfaglig opplæring tilbyr skolen en toårig helse- og sosialfag-linje med retning helsefagarbeider. Skolen tilbyr også VG1 Elektro samt VG2 Elenergi. Skolen har også allmennfaglig påbygging etter gammel reform. Allmennfaglig påbygging gir studiekompetanse på lik linje med studiespesialiserende opplæring, og kan tas på ett år.

## Internat- eller dagelev
TVS har internat for elever som kommer langveisfra. Der bor elevene på en- eller tomannsrom. Internatelever kommer fra alle deler av landet, og tidvis også fra andre land. De siste årene har det vært over hundre internatelever. I tillegg går det mange dagelever fra nærområdet på skolen. Det serveres kun vegetarmat på skolen.

Blant de mest profilerte elevene ved skolen er skiløperen Tord Asle Gjerdalen og Bjørn Kjos, grunnleggeren av flyselskapet Norwegian.

## Mer enn skole
Skolen organiserer ulike aktiviteter som skolekor, flere volleyballag i divisjonsspill, fotballag, badstuklubb, bibelstudiegrupper, bønnegrupper, rideklubb kajakk-klatreklubb samt mekkeklubb.
Nåværende rektor ved skolen er Nina Myrdal.

## Se også
* Tyrifjord barne- og ungdomsskole

## Referanser


## Eksterne lenker
* 
* 
*
Det er noe som går

***Det er noe som går*** er en episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Alle kan få en forkjølelse, så også Fleksnes. Med sine kunnskaper og oppfinnsomhet skulle han kunne møte alle tenkelige virusangrep, men det kan han ikke og etter hvert må han søke hjelp. 

## Rollebesetning i denne episode
*Rolv Wesenlund (Marve)
*Aud Schønemann (modern)
*Arne Thomas Olsen (lege)
*Sossen Krohg  (Fru Jacobsen)

## Eksterne lenker
*
Oljeferden i Hardanger

**«Oljeferden i Hardanger»** et oljemaleri av billedkunstneren Rolf Groven fra 1975. Bildet er en satirisk og miljøpolitisk kritisk parodi på Tidemand og Gudes kjente maleri «Brudeferd i Hardanger».
 
Mens Tidemand og Gude malte et friskt fjordlandskap med festkledde mennesker i båt og en stavkirke på neset i bakgrunnen, er Grovens versjon full av drivende søppel og oljesøl, oljetanker på hvert et nes og stavkirken erstattet av en oljerigg. Båten med brudefølget er erstattet av en havarert fiskeskute.

Bildet ble refusert til Høstutstillingen i 1975. Norges naturvernforbund laget plakater av bildet.

Groven har også laget en annen parodi på «Brudeferden i Hardanger», der vegutbygging er trusselen mot landskapet.

Originalmaleriet var blitt parodiert tidligere også. Theodor Kittelsen laget i 1887 en tegning der brudebåten var søkklastet, og brudefølget preget av fyll, slagsmål og uorden. 
## Referanser
Fjernkontroll og alt fritt

***Fjernkontroll og alt fritt*** er en episode fra 1981 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes og Modern trenger å plusse litt på husholdningspengene og tar jobb som barnevakter. Men de stiller ikke bare krav til svart betaling, et visst nivå på komforten er også nødvendig. 

## Rollebesetning i denne episode
*Rolv Wesenlund (Marve)
*Aud Schønemann (modern)

## Eksterne lenker
*
Bjørn Maaseide

**Bjørn Maaseide** (født 1968) er en investor og norsk tidligere volleyballspiller.

Maaseide er mest kjent som sandvolleyballpartneren til Jan Kvalheim gjennom flere suksessrike sesonger på slutten av 1990-årene. Maaseide/Kvalheim tok EM-gull i 1994, EM-sølv i 1993, 1997 og 1998, EM-bronse i 1999. De vant også verdensserien i 1994/1995.

Etter at Jan Kvalheim la opp etter Sydney-OL, satset Maaseide videre med Iver Horrem som partner. Horrem/Maaseide hadde tre femteplasser i verdensserien og en femteplass i EM 2004 som beste resultat. Maaseide la opp etter OL i Athen etter å ha tapt den siste og avgjørende gruppespillkampen.

Etter en periode som forretningsmann, valgte Maaseide å satse igjen i 2007, nok en gang med Iver Horrem som partner, med målsetting å kvalifisere seg for OL i Beijing, uten å lykkes. 

Maaseide har også spilt ordinær volleyball i USA og Frankrike.

Maaseide var initiativtaker til å få verdensserien i sandvolleyball til Stavanger. Dette ble en realitet i 1999, og har siden vært arrangert hvert år. Maaseide tok også initiativ til å få VM i sandvolleyball 2009 til Stavanger.

## Investor og forretningsmann
Ved siden av idrettskarrieren har han drevet forretningsvirksomhet innen eiendom og treningsstudioer. I 1996 grunnla han Maaseide Promotion som promoterte vollyballkamper der han selv deltok. I 2000 kjøpte Maaseide seg opp i treningskjeden Sports Club og ble største aksjonær. I 2007 fusjonerte Sports Club med Elixia. Maaseide forsøkte i 2011 sammen med Johan H. Andresen jr. å kjøpe Elixia, men ble overbudt, noe Maaseide tjente omtrent 350 millioner kroner på. I 2014 fusjonerte Elixia og Sats, og året etter overtok Bjørn Maaseide som norgessjef i selskapet, en stilling han hadde i to år. Maaseide eier, gjennom Maaseide Promotion, Kraft Finans og Kraft Bank.

I 2018 ble Maaseides formue anslått til å være over en milliard norske kroner. Allerede i 2014 ble han omtalt som Norges rikeste eksidrettsutøver.

## Referanser


## Eksterne lenker
* 
* Maaseide i Beach Volleyball Database
Ernst Lockertsen

** Ernst Lockertsen** (født i 1931 i Karlsøy, død 5. september 2003 i Narvik) var utdannet lærer fra Tromsø. Han var også kunstmaler; han stammet i rett linje fra barokkmaleren Elias Figenschou. Lockertsen var særlig opptatt av akvarellmaling. 

## Eksterne lenker
*
Hartmann von Aue

**Hartmann von Aue** (død mellom 1210 og 1220) regnes ved siden av Wolfram von Eschenbach og Gottfried von Strassburg som den viktigste klassiske middelhøytyske episke forfatter. Overleverte verker inkluderer fortellingene *[[Erec]]*, *[[Gregorius eller den gode synderen]]*, *[[Den arme Henrik]]*, *[[Iwein]]*, samt flere minnesanger.

## Referanser
Ann Arbor

**Ann Arbor** er en by i delstaten Michigan i Amerikas forente stater. Byen er administrasjonssentrum i fylket Washtenaw County. Ann Arbor har 114&nbsp;024 innbyggere, og er mest kjent for å være hovedsetet til University of Michigan.

Ann Arbor er kjent som en relativt velstående by, og er sete for høyteknologi-industri.

## Historie

Byen ble grunnlagt i 1824 av eiendomsspekulantene John Allen og Elisha Rumsey. I 1827 ble byen administrasjonssentrum i fylket. I 1836 ville byen gi delstatsregjeringen områder da delstatshovedstaden skulle flyttes bort fra Detroit, men Lansing ble heller valgt som ny hovedstad. Landområdet tilfalt heller University of Michigan året etter.

Etter at jernbanen kom til byen i 1839 gikk byen inn i en periode med kraftig vekst. Ann Arbor fikk bystatus i 1851.

I etterkrigstiden har Ann Arbor blitt en venstreorientert høyborg. President John F. Kennedy presenterte planene sine om Fredskorpset her i 1960, og i 1964 offentliggjorde Lyndon B. Johnson planene sine om et «Great Society». Motstanden mot Vietnamkrigen var stor i byen, med mange aksjoner med sivil ulydighet.

## Referanser


## Eksterne lenker
* 
*  Innbyggertall 2010 - 2019 – United States Census Bureau
*
Rotbløyte (Fleksnes)

***Rotbløyte*** er tittelen på en episode av den norske komiserien ''Fleksnes''*. *Episoden ble første gang vist på NRK i 1982 og ble innspilt i 1981. Dette var den første av i alt fem episoder som ble vist i 1982, og den 25. totalt. Regi var ved Bo Hermansson og musikk ved Egil Monn-Iversen.

Opphavet til *Rotbløyte* var en episode av den britiske komiserien ''Hancock’s Half Hour'' som het *The Reunion Party. *Denne episoden ble sendt på BBC i 1960. Manus var ved Ray Galton og Alan Simpson.

## Handling
Marve inviterer tre gamle venner fra den tiden han avtjente verneplikten i marinen. Disse gikk under kallenavnene «Sengehesten», «Rødhette» og «Galten» (selv ble han kalt «Grønningen»). Han begynner «oppladningen» med viktige innkjøp på Vinmonopolet, mens moder’n smører snitter. Festen arter seg imidlertid ganske så annerledes enn det han forventer da det viser seg at de gamle kameratene har endret seg svært mye i løpet av alle disse årene. De andre har forlengst lagt marinen bak seg, men Fleksnes gjør alt han kan for å få stemningen i taket, både ved hjelp av alkohol og festlige historier fra sjølivet den gang. Den ene av kameratene har (til Marves store forargelse) til og med tatt med seg kona på festen. Senere på kvelden får han uventet besøk av en ubuden gjest som absolutt vil inn.

## Repriser og videoutgivelser
Episoden ble også benyttet i Fleksnes-føljetongen som gikk på TV i 1988. Her med nyinnspilt prolog og epilog. Den ble sendt i reprise på NRK i 1994, 2002, 2010 og 2017.

Den ble utgitt på video i 1993 og på DVD i 2007.

## Rollebesetning i denne episoden
*Rolv Wesenlund (Marve)
*Aud Schønemann (Magnhild, modern)
*Arne Aas (Rødhette, en svirebror fra marinen)
*Svein Wickstrøm (Sengehesten, en svirebror fra marinen)
*Bernhard Ramstad (Galten, en svirebror fra marinen)
*Per Jansen (Treige-Jens, notorisk festbrems fra marinen – nå en full og livat kollega som vil inn)
*Elsa Lystad (Skrekkøgla Martha, nå kona til Sengehesten)
*Ivar Nørve (En ekspeditør på polet)

## Produksjonsteam
* Regi: Bo Hermansson
* Musikk: Egil Monn-Iversen
* Scenografi: Dag Frogner og Hans Haagentoft

## Referanser


## Eksterne lenker
*
Tony Kakko

**Toni Kristian «Tony» Kakko** (født 16. mai 1975 i Kemi i Finland) er en finsk musiker, komponist og låtskriver. Tony har vært vokalist, låtskriver og den kreative styrken i powermetall-bandet Sonata Arctica siden 1996.
Tony har også spilt keyboard i dette bandet.

## Biografi
Kakko ble født i Kemi, Finland og ble en del av Sonata Arctica i 1996, etter å ha studert musikk med keyboard som hovedfokus i to år og sunget uformelt på lokale festivaler.Han drev med både keyboard og synging, men etter utgivelsen av bandets første album, valgte han å fokusere på syngingen da Mikko Härkin ble medlem av bandet. Bandene Queen, Stratovarius, Children of Bodom og Nightwish er blant hans største musikale påvirkninger. Kakko sier at vinteren er også en av hans påvirkninger. Hans syngestil er ren og generelt høyfrekvent. Selv om hans stemme er av typen baryton, synger han i tenor spekter, og har begynt å «skrike» på senere utgivelser med Sonata, spesielt i The Days of Grays, men også noen «skrik» i bakgrunnen på Unia. 
Tony var med som mannlig gjestevokalist in Nightwishs 2001 nyinnspilling av deres sang «Astral Romance», som viste seg på EP Over the Hills og Far Away. Han hadde også bakgrunnsvokal i sangen «Over the Hills and Far Away» og sang en duett med Tarja Turunen på live-versjonen av «Beauty and the Beast». Tony viser seg på scenen med Tarja og fremfører «Beauty and the Beast» på Nightwishs live-DVD *From Wishes to Eternity*. 
Tony var også gjestevokalist i sangen «Wasted Time» fra Heavenlys album «Virus», og hadde bakgrunnsvokaler for *Before the Bleeding Sung*, det femte albumet til det finske bandet Eternal Tears of Sorrow. Mer nylig har han vært involvert i et prosjekt Northern Kings, hvor han, sammen med Juha-Pekka Leppäluoto (Charon), Marco Hietala (Tarot, Nightwish) og Jarkko Ahola (Teräsbetoni), synger cover-låter av klassikere fra tidligere tiår.

## Referanser


## Eksterne lenker
* 
* 
*
Ingrid Baltzersen

**Ingrid Baltzersen** (født 1980) er en norsk politiker for Rødt. Hun satt i Oslo bystyre i perioden 2007-2011.

Hun har en mastergrad i midtøstenstudier. Masteroppgaven handlet om den egyptiske demokratibevegelsen Kifaya.
Hun har også arbeidet som trikkefører i Oslotrikken.

Fra 2006 var hun leder i Arbeidernes Kommunistparti, inntil partiet 10. mars 2007, sammen med Rød Valgallianse, dannet partiet Rødt. Hun ble da nestleder i Rødt, sammen med Ana Lopez Taylor. Baltzersen gikk ut av partiledelsen på landsmøtet i mai 2010. Fra 2017 er hun redaktør av tidsskriftet *[[Gnist (tidsskrift)|Gnist]]* (tidligere *Rødt!*).

Baltzersen har i flere år vært sentral i Palestinakomiteens arbeid i Oslo. Hun har også sittet i styret i LLH Oslo og Akershus.

Baltzersen er født og oppvokst i Stavanger. Hun var elev ved Stavanger katedralskole.

## Referanser
Krzysztof Piesiewicz

**Krzysztof Marek Piesiewicz** (født 1945) er en polsk advokat, manusforfatter og politiker. Per i dag sitter han i det polske parlamentet som medlem av partiet Ruch Społeczny (RS). Som manusforfatter er han mest kjent for sitt samarbeid med regissør og medforfatter Krzysztof Kieślowski, og da særlig for *[[Tre farger-trilogien]]*, *[[De ti bud (filmserie)|De ti bud]]* og *[[Veronikas to liv]]*.

## Filmer
* *Bez końca* (1985)
* *[[De ti bud (filmserie)|De ti bud]]* *(Dekalog)* (1988)
* *[[Du skal ikke slå i hjel]]* *(Krótki film o zabijaniu)* (1988)
* *[[En liten film om kjærlighet]]* *(Krótki film o miłości)* (1988)
* *[[Veronikas to liv]]* *(La Double vie de Véronique / Podwójne życie Weroniki)* (1991)
* *[[Blå (film)|Blå]]* *(Trois couleurs: Bleu)* (1993)
* *[[Hvit (film)|Hvit]]* *(Trois couleurs: Blanc / Trzy kolory: Biały)* (1994)
* *[[Rød (film)|Rød]]* *(Trois couleurs: Rouge)* (1994)
* *Cisza* (2001)
* *[[Heaven (film)|Heaven]]* (2002)
* *[[L'Enfer]]* (2005)
* *Nadzieja* (2007)

## Referanser


## Eksterne lenker
* 
*
Dick McKee

**Richard «Dick» McKee** (irsk **Risteárd Mhic Aodha**; født 4. april 1893 i Dublin, drept 21. november 1920 på Dublin Castle) var offiser i IRA.

## Liv og virke
### Bakgrunn
Richard McKee ble født i Phibsborough Road i Dublin. Etter skolegang begynte han som lærling hos forleggeren Gill & Son, og deretter jobbet han en tid som komponist. I 1913 ble han medlem av Irish Volunteers, og gjorde tjeneste i 2. bataljon i Dublinbrigaden.

### Påskeopprører
Under påskeopprøret var han stasjonert ved Jacob's Biscuit Factory under Thomas MacDonaghs kommando. Han ble arrestert etter at opprøret ble slått ned, og etter et kort opphold i Knutsford ble han satt i Frongoch interneringsleir.

Etter løslatelsen ble han tatt inn i IRA og forfremmet. Han ble først kaptein med ansvar for et kompani, så kommandant for 2. bataljon og til sist brigadér for Dublinbrigaden. I kraft av denne stillingen var han også del av staben ved IRAs hovedkvarter, som inkluderte blant annet Michael Collins og Richard Mulcahy. Sammen med de to var McKee en av arkitektene bak strategien med *flying columns*, mobile enheter som kunne angripe mål og så raskt trekke seg tilbake. I 1918 ble han fengslet for en kortere periode i Dundalk, mens han var IRAs treningsdirektør.

### Den irske uavhengighetskrig
Under den irske uavhengighetskrig kjempet han aktivt, og var en rekke ganger nær ved å bli tatt til fange eller drept. Han var i aktiv tjeneste, og beveget seg mellom sikre hus hvor IRA-soldater kunne leve i skjul mellom aksjoner.

Den 21. november 1920, kjent som Bloody Sunday, ble han arrestert etter å ha blitt angitt av en tidligere soldat i British Army, «Shankers» Ryan. Han ble ført til Dublin Castle, hvor han sammen med Peadar Clancy ble avhørt, angivelig under tortur. Sammen med de to var også Conor Clune, som ikke hadde tilknytning til IRA men som hadde blitt arrestert fordi han befant seg på galt sted til gal tid. Sent på kvelden ble de tre skutt av fangevokterne, angivelig under fluktforsøk. Denne forklaringen var det få som satte lit til, og den vanlige oppfatningen er at de ble likvidert som hevn for drapene på fjorten britiske etterretningsagenter og informanter tidligere samme dag.

McKee og Clancy ble gravlagt fra St. Marys pro-katedral i Dublin, med den irske trikoloren drapert over kistene. Begge ble stedt til hvile på Glasnevin gravlund.

McKee Barracks i Dublin har navn etter Dick McKee.

## Referanser


## Litteratur
* Sean O'Mahony, *Death in the Castle: Three murders in Dublin Castle 1920*. 1916/1921 Club
Austin Stack

**Austin Stack** (født 7. desember 1879 i Ballymullen ved Tralee i Kerry i Irland, død 27. april 1927 i Dublin) var en irsk republikaner og medlem av Dáil Éireann.

## Liv og virke
### Bakgrunn
Stack ble født i grevskapet Kerry. Han ble utdannet hos Christian Brothers der. Fjorten år gammel sluttet han på skolen og begynte å jobbe på et advokatkontor. Han var en dyktig gælisk fotball-spiller, og var kaptein for Kerrylaget da dette vant det all-irske mesterskapet i 1904. Han var også president for grevskapslaget av Gaelic Athletic Association (GAA).

### Republikaner
I 1908 ble han politisk aktiv, og meldte seg inn i Irish Republican Brotherhood (IRB). I 1916 var han kommandant for Irish Volunteers' Kerrybrigade, og hadde ansvar for å ta imot våpenlasten Roger Casement sendte fra Tyskland. Han fikk vite at Casement hadde blitt arrestert og ble holdt i Ballymullen Barracks, men gjorde ikke noe forsøk på å redde ham. Royal Ulster Constabularys distriktsinspektør, Kearney, behandlet Casement godt og sørget til og med for at Stack fikk vite at det ville være enkelt å få ham fri, men Stack gikk fortsatt ikke til aksjon.

Etter påskeopprøret ble han arrestert og dømt til døden. Dommen ble omgjort til livstids fengsel, og han ble løslatt under et generelt amnesti i juni 1917. I desember 1918 ble han valgt inn i det britiske parlamentet for Sinn Féin, men som de andre representantene til partiet boikottet han parlamentet, og var i stedet med på å opprettet Det første Dáil.

I 1921 var han motstander av den anglo-irske traktat, og under borgerkrigen kjempet han for IRA. Han ble tatt til fange i 1923, og sultestreiket i 41 dager under fengselsoppholdet. Han ble løslatt i juli 1924.

Da Éamon de Valera grunnla partiet Fianna Fáil i 1926 var Stack en av de som valgte å forbli i Sinn Féin. Han ble valgt inn i Dáil igjen i 1927.

Han kom seg aldri helt etter sultestreiken, og døde på sykehus i Dublin 27. april 1929, 49 år gammel.

Austin Stack Park, GAAs stadion i Tralee, er navngitt etter ham.

## Referanser


## Eksterne lenker
*
University of Michigan

**University of Michigan** (**U of M** eller **UM**) er et offentlig (delstatseid) universitet i Michigan i USA. UM er et anerkjent forskningsuniversitet og er flaggskipet innenfor høyere utdannelse i Michigan. Det tilhører de kvalitetsmessig svært høyt rangerte Public Ivy-universitetene.

Universitetet inntok i 2008 18.-plass globalt på *Times*’ liste over verdens beste universiteter.

Studentfordelingen mellom de tre campusene ved UM er:
* UM Ann Arbor – 46&nbsp;002 studenter (2018)
* UM Dearborn – 9&nbsp;339 studenter (2018)
* UM Flint – 7&nbsp;836 studenter (2018)

## Historie

University of Michigan ble etablert i Detroit i 1817. I 1837 flyttet universitetet til Ann Arbor, der det fortsatt har hovedbase. I tillegg til Ann Arbor har UM campuser i Flint og i Dearborn.

Kvinner fikk lov til å studere ved UM allerede i 1870, og University of Michigan var det tredje universitetet i USA som tillot dette.

På første halvdel av 1900-tallet ekspanderte University of Michigan sterkt, og satset mye på forskning. Under andre verdenskrig foregikk det omfattende militærteknologisk forskning på UM, spesielt for Den amerikanske marinen.

På 1960- og 70-tallet hadde universitetet mange politisk radikale studenter. Dette førte til mange protester mot regjeringens politikk i Sydøst-Asia.

## Studier

Det er 25&nbsp;000 studenter på bachelornivå og 15&nbsp;000 studenter på masternivå ved University of Michigan i Ann Arbor. Det finnes 600 forskjellige studieprogrammer. 90% av studieprogrammene er rangert som blant de 20 beste i USA.

University of Michigan har rundt 5&nbsp;000 vitenskapelig ansatte. Som mange andre forskningsuniversiteter brukes i stor grad masterstudenter til å undervise på lavgradsnivå.

Skolepengene ved University of Michigan er høyest i USA blant offentlige universitetene. For studenter utenfra Michigan koster det omtrent $65&nbsp;000 i året for undervisningen alene. For studenter bosatt i Michigan er skolepengene omtrent US$ 20&nbsp;000.

## Idrett

Idrettslaget til University of Michigan heter U of M Wolverines. Det spiller i øverste divisjon i National Collegiate Athletic Association i alle sportsgrener unntatt ishockey.

Som ved de fleste universiteter i USA er det amerikansk fotball som er den mest populære idretten. Wolverines vant den første Rose Bowl i 1902 og har tilsammen elleve nasjonale seire. Det siste nasjonale mesterskapet ble vunnet i 1997. Tre vinnere av Heisman-troféet som årlig gis til den beste spilleren i amerikansk collegefotball, har kommet fra University of Michigan. Hjemmebanen til Wolverines i amerikansk fotball er Michigan Stadium, som med en kapasitet på 107&nbsp;500 er verdens største i sitt slag. Hovedrivalene til Wolverines er Michigan State Spartans, Notre Dame Fighting Irish og Ohio State Buckeyes.

## Bibliotekressurser
Bibliotekene ved University of Michigan har 8,134 millioner titler, som gjør det til USAs tolvte største bibliotek (2006).

## Referanser


## Eksterne lenker
* 
*
Sheikh Mujibur Rahman

**Sheikh Mujibur Rahman** (1920–1975) var lederen blant grunnleggerne av Bangladesh. Som leder av Awami League ble han den første presidenten i Bangladesh, og senere statsminister. Han blir populært omtalt som **Sheikh Mujib** og med ærestittelen **Bangabandhu** (*Bengals venn*). «Sheikh» er et familienavn, og er ikke tittelen sjeik. Hans eldste datter, Sheikh Hasina, er den nåværende leder av Awami League og statsminister i Bangladesh i to perioder.

## Politisk betydning
Som studentpolitiker i Øst-Pakistan ble Mujib kjent som en karismatisk og kraftfull politisk taler i Awami League. Han var talsmann for sosialisme og ble derfor populær fordi han talte mot etnisk og institusjonell diskriminering av bengalene. Han krevde økt selvstyre for provinsen Øst-Pakistan og ble en kraftig motstander av militærstyret til Ayub Khan. Da spenningen rundt debatten om forholdet mellom Vest-Pakistan og Øst-Pakistan var på sitt sterkeste, trakk Mujib opp en sekspunktsplan for selvstyre som ble sett på som separatisme i Vest-Pakistan. Han ble tiltalt for påstått konspirasjon med Indias regjering i 1968, men ble ikke dømt. Trass i at han ledet sitt parti til en stor seier i valget i 1970, ble han ikke bedt om å danne regjering.

Etter samtaler med president Yahya Khan og den vestpakistanske politikeren Zulfikar Ali Bhutto ble Mujib arrestert, og det brøt ut en geriljakrig mellom regjeringsstyrker og separatister. Den indisk-pakistanske krig 1971 førte til at Bangladesh ble etablert, og etter at han ble løslatt, kunne Mujib innta kontoret som interimspresident og senere som statsminister. Selv da en forfatning ble vedtatt som krevde sosialisme og et sekulært demokrati, kjempet Mujib med de store utfordringen som stor fattigdom og arbeidsløshet var. Midt i stigende politisk uro fordømte han andre politiske partier og erklærte seg selv for president på livstid i 1975. Mujib ble snikmyrdet sammen med deler av sin familie av en gruppe offiserer i hæren.

## Etter hans død
Fem tidligere soldater ble henrettet (ved henging) i januar 2010 ved *[[Dhaka Central Jail]]*, dømt for å ha drept Rahman. 

## Fotnoter


## Referanser


## Litteratur
*
Tryggere kan ingen være

***Tryggere kan ingen være*** er en klassisk episode fra 1982 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
En prestefamilie er invitert på middag til biskopen og trenger derfor barnevakt til sine fire små barn. Fleksnes stiller gjerne opp, hjelpsom som alltid. Barna er i gode hender om noe skulle skje, og det gjør det. Den ene forviklingen etter den andre oppstår.

## Rollebesetning i denne episode
*Rolv Wesenlund (Marve)
*Lothar Lindtner (sognerpresten)
*Marie Louise Tank (prestefrue)
*Mona Levin (journalist)
*Kari Simonsen (løssluppen dame)
*Vibeke Falk (eldre dame fra menigheten)
*Marit Halset (eldre dame fra menigheten)
*Arne Reitan (Bjarne Volstad)

## Eksterne lenker
*
Villmarkens sønn

**«Villmarkens sønn»** er en episode fra 1982 av den norske komiserien *[[Fleksnes]]*, med Rolv Wesenlund i hovedrollen, som ble vist på norsk fjernsyn (NRK) fra 1972 til 2002.

## Handling
Fleksnes må slanke seg og begynne å trimme slik legen har bestemt. Sammen med Modern reiser han til en avsidesliggende hytte på fjellet for å leve av det som naturen gir. Men naturen kan være lunefull.

## Rollebesetning i denne episode
*Rolv Wesenlund (Marve)
*Aud Schønemann (Magnhild, modern)
*Wilfred Breistrand (doktor)
*Inger Marie Andersen (på venteværelset hos legen)
*Peter Lindbæk
## Referanser


## Eksterne lenker
*
Høyt henger vi

***Høyt henger vi*** er en episode fra 1982 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Etter en ukes tur på fjellet returnerer Fleksnes og Modern til sivilisasjonen. Tilbakekomsten skjer med gondol sammen med noen utenlandske turister. Plutselig går strømmen og gondolen stopper. Episoden minner om episoden *[[I heisen]]* fra 1972.

## Rollebesetning i denne episoden
*Rolv Wesenlund (Marve)
*Aud Schønemann (Magnhild, modern)
*Per Pallesen (dansk turist)
*Evert Lindkvist (svensk prest)
*Helga Dahmen (tysk kvinnelig turist)
*Frank Straass (tysk turist)

## Eksterne lenker
*
Bare vi to?

***Bare vi to?*** er en klassisk episode fra 1982 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes og Modern våkner opp en morgen, og når de ser ut, er gatene tomme. Fra radioen kommer ikke så mye som et pip, det er ikke tegn til liv i hele Oslo. Er det slik i hele Norge, i hele verden? Hvis han og Modern er de eneste gjenlevende i hele verden, hvordan skal da menneskeheten kunne overleve? 

## Rollebesetning i denne episode
*Rolv Wesenlund (Marve)
*Aud Schønemann (Magnhild, modern)

## Eksterne lenker
*
Greenwich-observatoriet

**Greenwich-observatoriet**, formelt Royal Observatory Greenwich (ROG), «Det kongelige observatorium», kjent som Old Royal Observatory fra 1957 til 1998 da det virksomme kongelige observatorium (RO) flyttet fra Greenwich til Herstmonceux i East Sussex. Det er som navnet indikerer et observatorium beliggende på en høyde i Greenwich Park med utsyn over elven Themsen. Det spilte en stor rolle i historien til astronomien og navigasjonen, og er best kjent som lokaliseringen av nullmeridianen, og ga derav sitt navn til Greenwich Mean Time (GMT), den tidssonen som (under betegnelsen vesteuropeisk tid) anvendes i Storbritannia og Irland på vinteren. Observatoriet har Den internasjonale astronomiske unions kode 000 for observatorier, den første på listen. Observatoriet, Det nasjonale maritime museum, Queen's House, og det historiske skipet «Cutty Sark» er kollektivt underlagt Royal Museums Greenwich.

Observatoriet ble bestilt i 1675 av kong Karl II og grunnsteinen ble langt ned den 10. august samme år. Stedet ble valgt av arkitekten Christopher Wren. På samme tid opprettet kongen også posisjonen Astronomer Royal, «kongelig astronom», som direktør ved observatoriet og for å «gi ham selv dem mest nøyaktige omsorg og aktsomhet for å beriktige tabellene til himmelens bevegelser og plasseringen av fiksstjernene for sådan å finne ut den så lenge ønskede lengdegrad av stedene for å perfeksjonere navigasjonens kunst.» John Flamsteed ble den første utnevnte kongelige astronom. Bygningen, bygget av Wren, ble ferdigstilt sommeren 1676. Bygningen ble i begynnelsen ofte referert til som «Flamsteed House» grunnet dens første beboer. Det var den første bygningen i Storbritannia som utelukkende var oppført for et vitenskapelig formål.

## Referanser


## Eksterne lenker
*
Flint (andre betydninger)

**Flint** kan vise til:

*Flint – et hardt mineral
*Flint (Wales) – en by i Wales
*Flint (Michigan) – en by i delstaten Michigan i USA
*Flint (Texas) – en by i delstaten Texas i USA
*Flint (elv) – ei elv i delstaten Georgia i USA
*Flint Tønsberg – et idrettslag fra Søndre Slagen utenfor Tønsberg i Vestfold
Morderen som forsvant

***Morderen som forsvant*** er en episode av den norske komiserien *[[Fleksnes]]*. Episoden ble innspilt i 1981, men ble ikke sendt sendt før 1995.

## Handling
Dette er en Fleksnes fra en seriøs side. Han har alltid vært interessert i kultur og er blant annet en flittig bokleser, men ikke alle bøker har en slutt. Idet han er i ferd med å fullføre en spennende kriminalroman, oppdager han at den siste siden mangler.

Dette er Fleksnes-episoden som «forsvant». I 1981 ble det i alt produsert 12 episoder. En av disse episodene ble aldri vist på TV ettersom originalbåndene ved en feiltagelse ble slettet før redigeringen var påbegynt. Det eneste som fortsatt var intakt, var noen VHS-kassetter. Det er fra dette arbeidsmaterialet at episoden nå har gjenoppstått og har blitt redigert til en ferdig Fleksnes-episode som først ble vist på TV i 1995.

## Rollebesetning i denne episoden
*Rolv Wesenlund (Marve)
*Aud Schønemann (Magnhild, modern)
*Arne Thomas Olsen (bibliotekar)
*Gunnar Haugan (Svein Olav Larsen, en ivrig bokleser)
*Dan Fosse (Mann i universitetsbibliotekarkivet)

## Referanser


## Eksterne lenker
*
Flint (Michigan)

**Flint** er en by i delstaten Michigan i USA. Den har  innbyggere (2010), og er mest kjent for sin bilindustri. Flint er administrasjonssentrum i fylket Genesee County.

Flint har i de senere år vært kjent for sin høye kriminalitet. Den er byen i USA med nest mest voldskriminalitet.

Flint har en filial av Baker College, hvor nesten 6&nbsp;000 studenter får rimelig yrkesrettet utdanning på bachelornivå.

## Historie
Det første hvite nærværet i Flint kom med pelshandleren Jacob Smith i 1819. Smith sto på god fot med de lokale indianerne, og ble brukt av myndighetene i forhandlinger med dem. Stedet vokste stadig, og fikk offisiell status i 1855. I 1860 hadde Flint et innbyggertall på .

På andre halvdel av 1800-tallet ble Flint et sentrum for tømmervirksomhet. Fra århundreskiftet ble Flint en stadig viktigere industriby. General Motors ble stiftet her i 1908.

Byens innbyggertall kom opp i  i 1960. Siden den gang har det gått nedover med Flint i takt med nedgangen i den amerikanske bilindustrien. Dette var temaet i den omstridte filmskaperen Michael Moores dokumentarfilm *[[Roger og jeg]]* fra 1989.

I april 2014 byttet Flint vann-forsyningen fra Lake Huron (via Detroit) til Flint River.https://www.mlive.com/news/flint/2014/04/hold_switch_to_flint_river_wat.html Men ingen tiltak mot korrosjon ble iverksatt. Etter to uavhengige studier ble blyforgiftning, forårsaket av denne vannforsyningen, oppdaget i områdets innbyggere.https://vtx.vt.edu/articles/2015/09/091415-engineering-edwardsflint.html Dette har ført til en rekke søksmål. Flere offentlige ansatte har trukket seg fra deres stillinger, og det har blitt innført en føderal unntakstilstand for hele Genesee County. https://eu.freep.com/story/news/local/michigan/2015/11/13/after-flint-water-crisis-families-file-lawsuit/75744376/ https://www.mlive.com/lansing-news/2015/12/deq_director_dan_wyant_resigns.html

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Nettsidene til Flint
Terje Knudsen

**Terje Knudsen** (født 6. mars 1942 i Bergen, død 20. november 2017 i Bergen) var en norsk politiker. Han ble valgt inn på Stortinget for Fremskrittspartiet i 1997, og satt der frem til 2001. Han gikk imidlertid ut av FrP i 2001 etter den interne striden mellom partiledelsen og en gruppe med Vidar Kleppe i spissen. Han satt som uavhengig representant ut perioden på Stortinget.

Knudsen har i flere år vært lokalpolitiker i Bergen og Hordaland, både som Høyre-politiker på 1980-tallet, og som FrP-representant på 1990-tallet.

## Eksterne lenker
*
Himmelen kan vente (Fleksnes)

***Himmelen kan vente*** er en episode av den norske komiserien *[[Fleksnes]]* som ble spilt inn sommeren og høsten 2001, og sendt på NRK1 28. desember 2002. Dette er den aller siste episoden av serien. De engelske manusforfatterne skrev denne episoden spesifikt for den norske serien.

## Handling
Etter mange år sammen i samme leilighet synes Modern det er på tide å skrive testamente. Marve protesterer, siden han er enearving. Men det finnes hemmeligheter i familien. Det viser seg at Marve har en halvbror fra Sverige.

## Rollebesetning i denne episode
*Rolv Wesenlund (Marve)
*Aud Schønemann (Magnhild, modern)
*Tomas von Brömssen (Gustav Johansson, halvbror)
*Kjersti Holmen (advokat)
*Ine Jansen (Politikvinne)
*Brit Elisabeth Haagensli (sekretær)
*Tor Erik Gunstrøm (engel)
*Svein Wickstrøm (engel)
*Egil Bjurbeck (herre på trikken)
*Arve Opsahl (gammel mann i rullestol)
*Henki Kolstad (gammel mann som dytter rullestolen)
*Anne Marit Jacobsen (nabo)

## Referanser
Inger Stolt-Nielsen

**Inger Stolt-Nielsen** (født 1943) er en norsk politiker (H) og lærer fra Haugesund. Hun var stortingsrepresentant for Rogaland fylke fra 1997 til 2001.

Hun er datter av skipsfører Andreas Stolt-Nielsen og hustru Constance Lothe, sønnedatter av skipsreder og stortingsmann Botholf Stolt-Nielsen samt kusine av skipsreder Jacob Stolt-Nielsen. Hennes datter Ragnhild Stolt-Nielsen har vært byrådsleder i Bergen.

Hun er utdannet lærer fra Stord lærarhøgskule fra 1964. Hun har også grunnfag i historie og mellomfag i offentlig rett fra Universitetet i Bergen. Fra 1964 til hun ble innvalgt på Stortinget i 1997, var Stolt-Nielsen lærer i Haugesund, de siste ti årene vesentlig for fremmedspråklige elever.

Stolt-Nielsen var medlem av Rogaland fylkesting 1992–1997, medlem av Haugesund bystyre 1995–1997 og stortingsrepresentant for Rogaland 1997–2001. Hun satt i Stortingets familie-, kultur- og administrasjonskomité, men gjorde seg vel så bemerket for sitt arbeid med fiskeri og sjøfart.

I januar 2001 renominerte ikke Høyre henne til Stortinget, og i mars meldte Stolt-Nielsen overgang til Kystpartiet. Stolt-Nielsen var Kystpartiets 1. kandidat til Stortinget fra Rogaland ved stortingsvalgene i 2001 og 2005, men ble ikke valgt. I 2010 meldte hun seg inn i Høyre igjen.

## Referanser


## Eksterne lenker
*
Densha Otoko

**Densha otoko** (電車男, oversettes til *Togmannen*) er en japansk fortelling som eksisterer som film, fjernsynsserie, tegneserie (*[[manga]]*), roman, og i andre utgaver. Fortellingen er påstått å være basert på en sann historie om en 23 år gammel *[[otaku]]* (japansk ord for en nerd) som blandet seg inn da en full mann overfaller en gruppe kvinner på et tog. Han begynner deretter å være sammen med en av kvinnene.

TV-serien er på 11 episoder (12 med en spesial-episode). TV-serien gikk fra 7. juli 2005 til 22. september 2005. Spesialen ble sendt den 6. oktober 2005.

## Handling
Handlingen dreier seg om at en nerd som redder en dame fra en fyllik på toget. Til gjengjeld spør hun om hun kan få adressen hans slik at hun kan sende ham en gave. Når han får gaven (et tekoppsett), legger han merke til at det er en adresse med telefonnummer. Usikker på hva han skal gjøre slår han på PC-en og går innpå et forum for single menn for å spørre om råd.

### Roller i TV-serien
*Saori Aoyama &ndash; Misaki Ito
*Tsuyoshi Yamada &ndash; Atsushi Itō
*Misuzu Jinkama &ndash; Miho Shiraishi
*Kaho Sawazaki &ndash; Eriko Sato
*Yūko Mizuki &ndash; Misa Sudo
*Keisuke Aoyama &ndash; Mokomichi Hayami 
*Aoi Yamada &ndash; Maki Horikita 
*Tsuneo Yamada &ndash; Shirou Kishibe 
*Yuusaku Matsunaga &ndash; Gekidan Hitori
*Shinji Kawamoto &ndash; Eiji Sugawara
*Karin Takeda &ndash; Saori Koide
*Munetaka Minamoto &ndash; Shun Oguri
*Kazuya Sakurai &ndash; Kosuke Toyohara
*Yuki Aoyama &ndash; Kumiko Akiyoshi 
*Ryoko Hashizume &ndash; Chizu Sakurai
*Sadao Ushijima &ndash; Seiji Rokkaku
*Susumu Ichisaka &ndash; Youichi Nukumizu
*Tominaga &ndash; Tatsuya Gashuin

## Manga
Det finnes fire tegneserier basert på Densha Otoko. Det er to mangaer av Hidenori Hara og Wataru Watanabe. Begge er på tre bøker hver. I tillegg er det en manga av Daisuke Dōke bestående av tre bøker og en manga av Machiko Ocha på en bok.
Astronomer Royal

**Astronomer Royal** er et embete i det kongelige hushold i Storbritannia. Det finnes to embetsinnehavere, en Astronomer Royal og en Astronomer Royal for Scotland. 

Embetet ble opprettet av Karl II av England den 22. juni 1675. Han hadde den 4. mars samme år utnevnt John Flamsteed til «Kongens astronomiske observatør», og i juni beordret han byggingen av Royal Observatory Greenwich og opprettet det nye embetet formelt.

Det skotske embetet ble opprettet i 1834. 

Inntil 1972 var Astronomer Royal *[[ex officio]]* direktør for Royal Observatory Greenwich. Han får et stipend på 100 pund i året; en betydelig sum da Flamsteed ble utnevnt men nå bare en symbolsk sum. Etter at man fjernet direktørstillingen fra embetet har det først og fremst vært et æresembete, riktignok et med svært høy prestisje som tildeles den fremste britiske astronomen. 

Det fantes tidligere også en Royal Astronomer of Ireland. 

## Liste over Astronomers Royal

## Kilder
*

## Eksterne lenker
*